Petrus og Petrine, - en mammablogg: september 2015
Indsendt af Petrus og Petrine kl. 09:12 Ingen kommentarer:
Indsendt af Petrus og Petrine kl. 19:00 Ingen kommentarer:
Indsendt af Petrus og Petrine kl. 10:45 Ingen kommentarer:
Det nærmer seg høstferie og jeg lurer på hva vi skal fylle dagene med. Petrus skal få minst en dag i barnehagen, fordi jeg vet at han savner lekekamerater om det går for lang tid, men utover det så skal vi finne på noe sammen.Jeg har derfor tatt en titt i notatene fra i sommer og jeg ser at jeg har skrevet noen stikkord om hva jeg synes var kjempe hyggelig med å være på Hamar. Snodig nok så har jeg vært mye på Hamar, men ikke på Hamar alikevel. Jeg har familie der og vi er oftest på familiebesøk, og i unge år så var jeg på byen, men har i mindre grad vært på farten utover sentrum.
By the way : Den eneste gangen jeg har blitt stoppet av politiet med blålys var der, på Hamar altså. Jeg forteller den historien jeg før jeg går videre. Vi hadde besøkt noen venner, min kjære kusiene og jeg Da vi passerte forbi Vikingskipet, bensinstasjonen og var på vei over brua mot Stange, da kjørte en bil med blålys forbi. Jeg funderte på hvorfor den laget så mye styr. Hva var poenget med blålys? Det var jo bare de og jeg på veien. Det var mer enn nok plass til å komme forbi. Forbi dro den, - men den stoppet også. På den andre siden av brua, på tvers sto den med blinkende lys på taket. Det hadde enda ikke gått opp for meg at det var meg og min bil den var ute etter. Først da det sto en mann i veien og viste stopptegnet med hendene så forsto jeg at dette blinkende lyset skinte til ære for meg. Mannen hilste på meg, lattermildt, ved å si på bred Hedmarkdialekt: Det ser ut som du har falt ned fra himmelen, - før han fortalte meg at jeg ikke hadde et eneste lys bakpå bilen. Og han understreket at det beksvart. Jeg må nok i min forfjamselse ha sagt noen ord og kanskje smilt litt også, for vi ble vinket videre fordi han likte at jeg hadde Østfolddialekt. Og, jeg, jeg sto på bensinstasjonen tidlig neste morgen og fikk satt inn mange nye pærer, Så, kjære herr politi, - jeg gjorde det: Dr ovidere med lys, altså .
Tilbake til den lille Mjøsbyen igjen. De siste gangene jeg har vært der har jeg fartet litt mer rundt og fått øynene opp for hvor fint det er der. Og, nå har jeg vært på såpass mange steder at jeg kan anbefale om du skal innom byen for en liten stakket stund.
1) Larsen, Butikk, kafe og bakgård.
Det er så snodig at jeg ble presentert for dette hyggelige treffstedet var på jobb. Arbeidsplassen min er i Fredrikstad og en av kollegaene mine anbefalte dette stedet varmt. Det hadde jeg faktisk glemt helt frem til forsommeren hvor den Petrinske familie tok en kaffe, en kake og en pause akkurat her. Det var sol da vi var der, så vi satt ute, men jeg må si at jeg likte å tusle rundt inne også. Morsomme miljøer, artige ting til salgs og en atmosfære som sa velkommen. Jeg kommer definitivt tilbake.
Det har blitt så fint utenfor kulturhuset på Hamar. De siste gangene jeg har vært der så har det vært tilstelninger der. Det har vært konserter, det har vært biltreff og det har fungert som badeanlegg. Man trenger ikke nødvendigvis å ta en dukkert i Mjøsa eller oppsøke Ankerskogen for å få lekt seg i vann på Hamar. Nei, da, våre små benyttet seg gjerne av dusjmulighetene som den sprutende fontenen sto for.
For noen år siden var jeg på konsert i glasshuset på Odden, som de kaller stedet med de gamle ruinene på Hamar. Det var en flott opplevelse å sitte inne med en følelse av å få himmel og stjerner tett på. For de gamle ruinene har havnet under glass for å bevare de så godt som mulig.
Dette punktet burde vel stå på førsteplass. For aldre har vel noen bommet så mye på et anbud eller et budsjett og aldri har vel så mange penger blitt brukt på et stupetårn. Det tok syv år å få det ferdigstilt og prislappen ble 23 millioner kroner. Så er det varmt i vannet, i luften og har du lyst å hoppe fra noe luksuriøst så må du gjerne ta sats fra dette. Det ligger nede ved Koigen. Det er bystranda på Hamar og der kan du i tillegg til å nyte utsikten til flere millioner, både bade, spile volleyball og skate
5) Knutstad og Holen
Hamar er god på fisk, og vi har oftest med oss fiskekaker hjem fra denne unike fiskehandleren i innlandet. Petrus liker å studere akvariet, mens vi andre ikke klarer å se oss mette på ferskvaredisken. Jeg kan med hånden på hjertet si at det smaker godt av varene fra denne butikken i Grønnegata på Hamar. Og om du er på farta i byens gater og trenger litt påfyll av hurtigmat, så får du faktisk kjøpt fiskeburgere her også.
Fra kafeen på Skafferiet
For et par år tilbake fikk jeg en kokebok til jul. Den hadde flotte bilder, den hadde inspirasjon og er en bok jeg gjerne blar i. Det var mitt første møte med Skafferiet, - og etter det har jeg lest om stedet i magasiner og på nettet, men først i sommer var jeg der. Vi var der i noen timer, og vi rakk innom butikken, spise i hagen, barna lekte i buskaset, så på hester og den ene hoppet ut av dovinduet fordi han ikke fikk opp døra fra innsiden. Det handler om å være løsningsfokusert, gjør det ikke.
Tilbake til Skafferiet, som ligger i nydelige omgivelser på Hovinsholmen. Der blir det drevet butikk og kafe, som er sesongåpent. Vi smakte på god bakst og forfriskende drikke i hagen der, - og nøt både utsikten og roen, mens gutta lekte i det lille skogsholtet der. Hyggelig, romantisk og nostalgisk er begreper jeg vil bruke om stedet.
7) Ankerskogen, - er et badeland med flere ulike basseng, klatrevegg, sklie og vannkanoner.
8) Vangsåsen - er en del av Hedmarksvidda og er et flott sted for uteliv.
9, 10) På en øs, pøs regnværsdag så kan det være at det frister å la barna leke inne. Da kan man besøke Lekeland1 som ligger på Midtstranda, ta en tur på kino eller spille Bowling.
11) Ønsker man å dra litt avgårde så finner man Skogbruksmuseet på Elverum. Jeg kan dessverre ikke fortelle hvordan det er, men jeg har en plan om å besøke det en av de neste gangene vi er på Hedmarken.
12) Vi har besøkt et museum på Hamar tidligere, og det var jernbanemuseet. Det var stas å titte på gamle tog, men helt på topp var det å få en liten togtur på området.
Om man er i nærheten av Hamar så har man fått noen tips :) - og om dere har gode og enkle tips for hva vi kan finne på så er det kjekt med tilbakemelding :)
Indsendt af Petrus og Petrine kl. 21:58 5 kommentarer:
Etiketter: aktiviteter med barn, hamar
Indsendt af Petrus og Petrine kl. 19:25 11 kommentarer:
Indsendt af Petrus og Petrine kl. 21:54 4 kommentarer:
Indsendt af Petrus og Petrine kl. 13:16 4 kommentarer:
Indsendt af Petrus og Petrine kl. 21:49 1 kommentar:
Da jeg ryddet på plass ting på kjøkkenet så falt det ut en liten papirlapp. Den var fra tidne før jeg hadde gule lapper. Den var hvit, den var slitt i kantene og den inneholdt en oppskrift på en pærepai. Første gang jeg smakte den var på en gård i Indre Østfold, hvor jeg var på et arbeidsseminar. innholdet på seminaret er enten glemt eller blitt en del av min yrkeskompetanse, - det skal være uvisst, men stemningen rundt bordet, omgivelsene i rommet, lukten av vår og smaken av pai har jeg klare bilder på. Det er snodig det der med lukt, musikk og smak knyttet til minner. Gode opplevelser lagres med hele spekteret hos meg.
Jeg husker spesielt en gang jeg var tilbake på Bali. jeg var der sammen med det samme reisefølget som jeg hadde en tidligere gang dit. Vi var på det samme hotellet, vi vasket hender på det samme toalettet og så på hverandre og sa i kor: Det lukter Bali og jeg kjente forventning og glede boble opp i kroppen. Jeg hadde jo gode preferanser fra forrige tur som umiddelbart ble knyttet til denne særegne og gode lukten av et hotell på Bali.
Det var nok en slik opplevelse en femåring hadde da hun kom ut på trappen en tidlig dag i oktober også. Hun så på meg, trakk inn pusten og konstaterte at det luktet høst og snart vinter. Det var klart, det var kjølig og det skar litt kjølig i nesa. I alle de år etter på så kjenner også jeg når det lukter "snart vinter"! Men, det var verken lukten av Bali eller av høst jeg egentlig skulle skrive om. Det var om den pærepaien. Den paien som vi fikk servert litt lunken til dessert, - med is til. Det smakte himmelsk da og har smakt gode opplevelser i ettertid.
Om du har lyst på oppskriften så kan du få den av meg nå
Selv paien lager du av¨
- som røres hvitt.
I dette blander du
Kna det sammen og la deigen hvile en stund i kjøleskapet.
Deretter kjevler du den ut til en tynn leiv som blir lagt i en paiform.
Fordel i pakke vanlijekrem (0.5liter)
1 boks hermetiske pærer, deles i båter og de legges oppe på kremen
Strø over litt kanel og hakkede mandler
Indsendt af Petrus og Petrine kl. 14:30 1 kommentar:
Etiketter: dagok, Oppskrift
Indsendt af Petrus og Petrine kl. 23:54 1 kommentar:
Indsendt af Petrus og Petrine kl. 20:51 5 kommentarer:
Bokomslag til en bok om Jason og Gudrun
I helgen har jeg gått å fundert på hva slags mamma jeg er. Jeg så et klipp fra tv2 hvor de søkte etter en mamma og i den forbindelse så ble noen av de som skal vurdere andres mammarolle spurt om hvilken type mamma de er. Jeg ble gående å fundere på det, - og kom jammen ikke til et entydig svar.
For jeg er jo:
- en kommunikativ mamma og en taus mamma
- en ryddig mamma og en rotete mamma
- en som tror på rutiner og som kan gi blaffen i dem
- en som alltid holder avtaler ( så langt det lar seg gjøre)
- en rolig mamma og en fyrverkerimamma
- en sporty mamma og en lat mamma
- en mamma med oversikt og mangel på sådan
- en mamma som leker noen ganger med innlevelse, andre ganger helt uten eller som ikke ønsker å
- en mamma som tror på litt frihet og på at barn må få litt ansvar selv, men som kan føle på det å
- en mamma som blåser i hva andre mener om hvordan jeg fyller mammarollen, - jeg tror alle
forsøker å fylle den best de kan, - eller hva tenkte den mammaen som følgte Petrus og sitt barn bort
til stenene på stranden. Så hun at jeg fulgte med, hele tiden? - og visste hun at Petrus kan svømme?
- en mamma som liker tanken om gjenbruk og som gjerne arver, gir videre og kjøper brukt, men som
er særs opptatt av yttertøy skal være godt, - og som derfor er sær på hva slags dresser, regntøy og
vintersko poden skal ha. Det kan bety at jeg kan legge litt penger i akkurat det.
- en mamma som er glad i bøker, som leser ofte for gutten vår, men som tenker at vi burde lese mer
og være enda mer på biblioteket.
- en mamma som liker å være ute i naturen og som liker å krabbe opp i sofaen med pjokken i
armkroken for å se en film eller som velger å bruke dagen innne til ingen ting.
- en mamma som synes vi skal være tilstede med barna, men som kan forsvinne inn i sosiale medier
eller drømmeland når det er Barne - tv, selv om jeg har lovt å se det.
- en mamma som synes barn skal utvikle seg i eget tempo men som synes at Petrus skal lære seg å
sykle. (Han har rågod balanse og kjører nedover de lengste og bratteste bakkene med løpesykkelen,
men det er disse pedalene da..)
- en mamma som tror man kan løse ting ved å snakke sammen, men som kan ta meg i å snakke til
- som aldri skal kjøpslå gutten min, men hører at jeg foreslår at han kan kjøpe seg noe om vi får ta ut
- en mamma som digger gutten min, som ler seg skakk med han, som blir målbundet av kreativiteten hans, som elsker han, som vil han at han skal vokse opp til en trygg, selvstendig, sosial og flott fyr og som aldri synes han er i veien. Jeg er alltid glad for å være sammen med han, uansett hvor slitsom jeg kan oppleve øyeblikket.
Jeg klarte ikke definere meg som mor.
Jeg er nok en mor som alle andre. Jeg har mine verdier som jeg forsøker å holde på, men også jeg blir grepet av øyeblikket på godt og vondt. Det betyr at jeg har en kjerne av hvem jeg er som mor og person og at innenfor det så er det variabler, men jeg tror gutten min opplever meg som ryddig, kjærlig, ærlig, rettferdig og tildels morsom. Og, stor!!, god og snill da, det sier han hele tiden. Det med størrelsen forsøker jeg å løpe fra. Bokstavlig talt :) !